Vi tilsetter litt sukker for å øke holdbarheten og bevare den naturlige teksturen på produktet. I motsetning til andre tilsetter vi kun mellom 3-18% sukker, akkurat nok til å oppnå et bedre produkt uten at det påvirker opplevd sødme eller andre produktattributter negativt. Det vanlige er å tilsette hele 25-45% sukker, noe vi mener både er unødvendig og endrer både smak og konsistens til å ligne mer på kandisert frukt enn naturlig søt og frisk tørket frukt. Faktisk har vi målt sukkerinnholdet i produktet både med og uten litt tilsatt sukker, og til vår store overraskelse var det totale innholdet av sukker tilnærmet likt. Den eneste forskjellen var at varianten med en liten mengde tilsatt sukker var litt lavere i fruktose (naturlig fruktsukker), men også her var forskjellen minimal.